Apple Watch-fejl åbnede for aflytning

Apple er blevet gjort opmærksom på en uheldig fejl i Walkie-Talkie appen på Apple Watch. Appen der gør det muligt for to mennesker at sende korte lydbeskeder til hinanden, indeholder en fejl, der kan gøre det muligt at ”lytte gennem en anden persons iPhone uden samtykke”. Apple har deaktiveret funktionen og undskylder for besværet.

Apple understreger samtidig, at et misbrug vil kræve helt specielle forhold og hændelser udført i en særlig rækkefølge. Der har, ifølge virksomheden, ikke været eksempler på, at hullet er blevet udnyttet i den virkelige verden.

Websitet TechCrunch har fået følgende kommentar fra Apple:

»We were just made aware of a vulnerability related to the Walkie-Talkie app on the Apple Watch and have disabled the function as we quickly fix the issue. We apologize to our customers for the inconvenience and will restore the functionality as soon as possible. Although we are not aware of any use of the vulnerability against a customer and specific conditions and sequences of events are required to exploit it, we take the security and privacy of our customers extremely seriously. We concluded that disabling the app was the right course of action as this bug could allow someone to listen through another customer’s iPhone without consent. We apologize again for this issue and the inconvenience.«

Tilbage i januar måned fandt Apple en lignende ”aflytnings-fejl” i FaceTime-appen på iPhone. Fejlen gjorde det i nogle tilfælde muligt at aktivere mikrofonen på modtagerens telefon, selv om vedkommende ikke engang besvarede FaceTime-opkaldet. Dengang blev fejlen hurtigt lukket med en softwareopdatering.

Apple Watch-fejl åbnede for aflytning